 ΚΛΑΣΙΚΗ ΕΠΟΧΗ (ΕΝΟΤΗΤΑ 2.3)

 ΑΣΚΗΣΕΙΣ

**(Ι)** Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη **Σωστό**, αν η πληροφορία είναι σωστή, ή τη λέξη **Λάθος**, αν η πληροφορία είναι λανθασμένη:

1. Ο Μ. Αλέξανδρος, κατά την άσκηση της πολιτικής του, αγνόησε τα πολιτιστικά στοιχεία της παράδοσης των λαών της Ανατολής.

2. Η κλασική εποχή τελειώνει με τον θάνατο του Μ. Αλεξάνδρου.

3. Οι ενέργειες του Μ. Αλεξάνδρου αποσκοπούσαν στην ανάμειξη του ελληνικού με τον ασιατικό κόσμο κάτω από μια ισχυρή διοίκηση.

4. Ο Μ. Αλέξανδρος διατήρησε τον θεσμό των σατραπειών αναθέτοντας τη διοίκησή τους σε Έλληνες ή Πέρσες ηγεμόνες.

5. Ο Μ. Αλέξανδρος κατάργησε το θεσμό των σατραπειών και ανέθεσε τη διοίκηση σε Έλληνες ηγεμόνες.

**(II)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο:

**1.**

α. περσικοί πόλεμοι

β. μάχη στη Μαντίνεια

γ. βασιλεία του Μ. Αλεξάνδρου

δ. έναρξη ιωνικής επανάστασης

ε. έναρξη Πελοποννησιακού πολέμου

**2**.

α. μάχη στα Λεύκτρα

β. μάχη στη Χαιρώνεια

γ. ναυμαχία στη Σαλαμίνα της Κύπρου

δ. θάνατος Μεγάλου Αλεξάνδρου

ε. μάχη στον Μαραθώνα

3.Να επιλέξετε και να γράψετε το γράμμα που αντιστοιχεί στη σωστή απάντηση για κάθε ομάδα από τις ακόλουθες ιστορικές πληροφορίες:

1.Η οικονομική πολιτική του Μ. Αλεξάνδρου αποσκοπούσε στην:

α. απόλυτη επικράτηση του ελληνικού οικονομικού συστήματος

β. απόλυτη διάκριση πλουσίων Ελλήνων και πλουσίων γηγενών των κατακτημένων περιοχών

γ. επικράτηση ενός ενιαίου νομισματικού συστήματος και στη μετατροπή των θησαυρών σε χρυσό νόμισμα

δ. αποθησαύριση όλου του πλούτου στο αυτοκρατορικό θησαυροφυλάκιο